2009 йылдың 5 апрелендә һайлауҙарҙа тағы ла ПКРМ еңеү яулай (49,48 % тауыш, парламентта 60 урын). Парламентта урын алған өс оппозицион партия бергә ҡалған яҡынса 35 % тауыш йыя. ОБСЕ-ның халыҡ-ара күҙәтеүселәре һайлауҙы «дөйөм алғанда ирекле» тип атай. Оппозиция һайлау һөҙөмтәләрен инҡар итә, улар фальсификация тураһында белдерә. 6 апрелдә Кишинев үҙәгендә протест акцияһы ойошторола. 7 апрелендә демонстрация контролдән сыға һәм сыуалыштарға әүерелә, һөҙөмтәлә Молдавия президентураһы һәм парламенты бинаһы зыян күрә. 8 апрель таңына сыуалыштар туҡтатыла. 200-гә яҡын кеше ҡулға алына[37]. Тыныс протест акцияһы аҙна буйына дауам итә, уларҙың төп талабы быға тиклем хоҡуҡ һаҡлау органдары ҡулға алған манифестанттарҙы азат итеү була[38].